OpenLLM-France/wikimedia huggingface dataset:
# Màsters Ciutat de València

El Màsters Ciutat de València és un torneig d'escala i corda organitzat per l'empresa ValNet i patrocinat per l'Ajuntament de València. Es juga íntegrament al Trinquet de Pelayo.
El juguen 6 equips, escollits entre els millors pilotaris del moment. Juguen a partides eliminatòries per a passar a semifinals (els guanyadors de les 3 primeres partides més el millor perdedor) i la final, totes a partida única.

## Regles específiques

El Màsters Ciutat de València compta amb unes regles específiques:
* Puntuació inicial: Les partides comencen amb empat a 3 jocs, 15-15.
* Galeries prohibides: Enviar la pilota a les galeries del dau o del rest, sense que en torne, és quinze perdut.
* Falta en la ferida: Si, en la ferida, la pilota no cau dins el dau, el feridor té una segona oportunitat en el mateix joc. En cas de tornar a marrar, durant el mateix joc, comet falta i perd el quinze.
* Premi a la corda: En les edicions dels anys 2007 i 2008 la prima per al campió és de 4.500€, i 2.400 € per al subcampió.

## Historial

| Any | Campió | Finalista | Resultat |
| 2012 | Genovés II i Dani | Álvaro i Jesús | 60-50 |
| 2011 | Soro III, Javi i Tino | Álvaro, Jesús i Tomàs II | 60-50 |
| 2010 | Miguel, Tato i Héctor | Genovés II i Javi | 60-55 |
| 2009 | Víctor i Dani | Álvaro i Sarasol II | 60-50 |
| 2008 | Colau, Solaz i Canari | Miguel i Dani | 60-45 |
| 2007 | Genovés II, Jesús i Canari | Mezquita, Dani i Melchor | 60-30 |

## Enllaços externs

* Cartell del 2007 Arxivat 2009-01-06 a Wayback Machine.
* Cartell del 2008 Arxivat 2009-01-23 a Wayback Machine.
* Cartell del 2009 Arxivat 2010-03-11 a Wayback Machine.
* Cartell del 2010 Arxivat 2012-01-27 a Wayback Machine.
# Túria (Grècia)

Túria (grec antic: Θουρία) fou una ciutat de Messènia a la part oriental de la plana sud del país, a la vora del riu Aris. És possible que fos la mateixa ciutat que Homer assenyala amb el nom d'Antea, i altres suposen que fou Epea. Va donar nom alternatiu al golf de Messènia (Θουριάτης Κόλπος, golf de Túria).
Fou la capital dels periecs de Lacedemònia després de la submissió de Messènia, i fou el centre de la tercera guerra Messènia el 464 aC. Quan Epaminondes de Tebes va restaurar la independència de Messènia, les ciutats del país foren dependents de la nova metròpolis de Messene. El 182 aC Messene fou conquerida pels aqueus, i Túria, Fares i Àbia es van incorporar a la Lliga Aquea com a estats independents.
L'emperador August la va incorporar a Lacònia, però Tiberi la va retornar a Messènia. Quan la va visitar Pausànies va trobar dues ciutats: l'alta, construïda al cim del turó; i la baixa, poblada pels ciutadans que havien davallat del cim, però que conservaven vincles amb la ciutat del cim, principalment un temple comú d'una deessa siriana que era dins les muralles de la ciutat alta.

## Referències

* ↑ Alberich i Mariné, Joan (dir.); Cuartero i Iborra, Francesc J. (dir.). Diccionari Grec-Català. Enciclopèdia Catalana - Fundació Institut Cambó, 2015, p. 901. ISBN 9788441224223.
* 1 2 3 Smith, William (ed.). «Thuria». Dictionary of Greek and Roman Geography (1854). [Consulta: 26 juny 2021].
# Peridis

Peridis (castellà: José María Pérez González) (Cabezón de Liébana, 28 de setembre de 1941) és un arquitecte, dibuixant, humorista i escriptor espanyol.
Una vinyeta seva al diari el País després de l'atemptat a Barcelona de l'agost de 2017 on feia referència als fets ocorreguts juntament amb el procés independentista va provocar una gran polèmica.

## Referències

* ↑ Fonseca, Mercedes «José María Pérez González, 'Peridis' Arquitecto y dibujante satírico». Entrelíneas. Arxivat de l'original el 20 d’agost 2017 [Consulta: 3 juny 2017].
* ↑ Ávila López, Enrique. Modern Spain. ABC-CLIO, 7 de desembre de 2015, p. 267. ISBN 978-1-61069-601-2.
* ↑ «Nova polèmica amb «El País» per una vinyeta que barreja l'atemptat amb l'independentisme». NacióDigital.
# Èsquines d'Esfetos

Èsquines (en Plantilla:Lang-grc-la) fou un filòsof atenès deixeble de Sòcrates. Hom l'acostuma a anomenar Èsquines socràtic, per diferenciar-lo del polític i orador Èsquines d'Atenes, molt més conegut. Era originari del dem d'Esfetos.
Segons Diògenes Laerci, era fill d'un venedor d'embotits o, segons altres, de Lisànies. Era amic de Sòcrates a través la seva família, i el gran filòsof l'apreciava. Diògenes diu també que va ser Èsquines, i no Critó, el que es va oferir per ajudar a Sòcrates a escapar de la presó.
La major part de la seva vida la va passar en una gran pobresa, i Sòcrates li va aconsellar que procurés no manllevar diners i reduís les seves necessitats diàries. Després de la mort de Sòcrates, segons Ateneu de Nàucratis, va obrir una botiga de perfums amb diners prestats, però, arruïnat, es va veure obligat a marxar d'Atenes.
Segurament per necessitat, va seguir el que en aquell temps feien els filòsofs i va anar a Siracusa on l'amistat amb Aristip el va consolar del menyspreu de Plató. Va viure a l'illa fins a la caiguda de Dionís el Jove, quan va retornar a Atenes. Allà va considerar inútil competir amb els seus grans contemporanis i va obrir una acadèmia privada. Els deixebles de Plató es burlaven d'ell anomenant-lo sofista perquè cobrava per les classes que impartia. Va escriure diàlegs, com feia Plató, on Sòcrates era el principal orador. A la seva època es considerava que els va escriure amb molta precisió, explicant clarament les idees del mestre. Es creu que aquests diàlegs expressaven les seves pròpies experiències amb Sòcrates.
Han arribat fins avui els títols i alguns fragments de tres diàlegs que se li atribueixen, però sembla que no són autèntics.
* Περὶ ἀρετῆς εἰ διδακτόν (Peri aretés ei didaktón "Sobre la perfecció de l'esperit i l'ensenyança").
* Ἐρυξίας ἤ περὶ πλούτου (Eryxias é peri ploutou)
* Ἀξίοχος ἤ περὶ Θανάτου (Axiochos é peri thanátou.
Diògenes Laerci ha conservat els títols de set dels seus diàlegs, considerats autèntics. Per una indicació de Demetri de Falèron se sap que els diàlegs d'Èsquines eren plens d'ironia socràtica.

## Referències

* ↑ Aeschines a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 39-40
# Xenocypris davidi

Xenocypris davidi és una espècie de peix cipriniforme de la família dels ciprínids.

## Morfologia

Els mascles poden assolir els 16,5 cm de longitud total.

## Distribució geogràfica

Es troba a la Xina.

## Referències

* ↑ Günther A. 1868. Catalogue of the fishes in the British Museum. Catalogue of the Physostomi, containing the families Heteropygii, Cyprinidae, Gonorhynchidae, Hyodontidae, Osteoglossidae, Clupeidae,... [thru]... Halosauridae, in the collection of the British Museum. Cat. Fishes v. 7. i-xx + 1-512.
* ↑ BioLib (anglès)
* 1 2 FishBase (anglès)
* ↑ Liu, C., Z. Liu i D. Liang 1991 Xenocyprininae. p. 118-123. A J.-H. Pan, L. Zhong, C.-Y. Zheng, H.-L. Wu i J.-H. Liu (eds). 1991. The freshwater fishes of Guangdong Province. Guangdong Science and Technology Press, Guangzhou, Xina. 589 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Resolució 2226 del Consell de Seguretat de les Nacions Unides

La Resolució 2226 del Consell de Seguretat de les Nacions Unides fou adoptada per unanimitat el 25 de juny de 2015. El Consell va renovar el mandat de l'Operació de les Nacions Unides a Costa d'Ivori (UNOCI) durant un any més fins al 30 de juny de 2016. El país va demanar l'aixecament de l'embargament d'armes que encara estava en vigor i també va demanar assistència per organitzar les eleccions presidencials programades per a l'octubre de 2015.

## Contingut

El Consell va assenyalar que Costa d'Ivori avançava bé en el camí a la reconciliació, l'estabilitat i la recuperació econòmica, reconeixent el paper del lideratge del president Alassane Ouattara en aquest concepte. Al desembre de 2014, es va reprendre el diàleg entre govern i l'oposició. Mentrestant, més de 50.000 combatents havien estat desarmats i desmobilitzats, mentre que l'exèrcit i la policia estaven sent reformats. També hi havia un embargament d'armes contra Costa d'Ivori.
El mandat de l'ONUCI i el permís per a les tropes franceses de suport es va ampliar fins al 30 de juny de 2016. En el nombre de tropes no es va veure compromès en aquesta ocasió, però la missió es donaria per acabada tan aviat com fos possible després de les eleccions presidencials d'octubre de 2015. L'enfocament de la missió mantenia en la protecció de la població, el desarmament i la reforma de l'exèrcit i la policia.

## Referències

* ↑ Nacions Unides. «SC extends mandate of Côte d'Ivoire peacekeeping mission, French force supporting it», 25-06-2015.

## Vegeu també

* Llista de resolucions del Consell de Seguretat de les Nacions Unides 2201 a la 2300 (2015 - 2016)

## Enllaços externs

* PDF Text de la Resolució a UN.org
# Regne de Konta

El regne de Konta fou un estat creat al sud d'Etiòpia vers 1615. Els seus reis van portar el títol de "tato". Ocupava la zona al sud del regne de Jimma i del riu Gojeb. Ameya és la ciutat principal de la zona poblada per l'ètnia konta. El reis tenien el títol de kawa. L'emperador Sarsa Dengel va anar a la zona i fou ben rebut pel rei de Konta; al segle xvii fou vassall del regne de Kaffa. Eren pagans i es van convertir en cristians ortodoxos. L'estat fou ocupat i annexionat per Menelik II el 1892. El 2000 es va crear un woreda especial (districte especial) pels konta.
Els konta són agricultors i tenen poc bestiar. Avui dia la majoria és cristiana, però hi ha també minories protestants i musulmans. La seva llengua és omòtica de la família ometo.

## Governants

* Kobe 1615 - 1650
* Shella 1650 - 1685
* Geserra 1685 - 1720
* Fugga 1720 - 1755
* Kaika 1755 - 1790
* Shiko 1790 - 1825
* Atsio 1825 - 1860
* Sakalla 1860 - 1889

## Referències

* Worldstatesmen
* Diccionari Històric d'Etiòpia
# Morris Halle

Morris Halle (Liepāja, 29 de juliol de 1923 - Cambridge, 2 d'abril de 2018) va ser un lingüista letó - nord-americà i jueu que va exercir com a professor de lingüística a l'Institut de Tecnologia de Massachusetts (MIT). Considerat "el pare de la fonologia moderna" per Noam Chomsky, és especialment conegut pel seu treball pioner en fonologia generativa, després d'escriure On acccent and juncture in English (1956) amb Chomsky i Fred Lukoff i The sound pattern of English (1968) amb Chomsky. Addicionalment, va desenvolupar amb Samuel Jay Keyser la teoria més primerenca de la mètrica generativa .

## Vida i carrera

Halle va néixer sota el nom de Morris Pinkowitz (letó: Moriss Pinkovics) el 23 de juliol de 1923 a Liepāja, Letònia. El 1929 es va mudar amb la seva família jueva a Riga i el 1940 van arribar als Estats Units. De 1941 a 1943, va estudiar enginyeria a la Universitat de la Ciutat de Nova York. Es va allistar a l'Exèrcit dels Estats Units el 1943 i va culminar el seu servei el 1946, any en què va ingressar a la Universitat de Chicago, on va obtenir un mestratge en lingüística el 1948. Més tard, va estudiar a la Universitat de Colúmbia sota la tutela de Roman Jakobson, es va convertir en professor de l'MIT el 1951 i va obtenir un doctorat a la Universitat Harvard el 1955. Es va retirar de l'MIT el 1996, però es va mantenir actiu en investigació i publicacions. Halle parlava fluidament alemany, jiddisch, letó, rus, hebreu i anglès.
Halle va estar casat cinquanta-sis anys amb la pintora, artista i activista Rosamond Thaxter Halle, fins a la seva mort a l'abril del 2011. Van tenir tres fills: David, John i Timothy.
Halle va residir a Cambridge, Massachusetts. Va morir el 2 d'abril del 2018, a l'edat de 94 anys.

## Referències

* ↑ Véase Morris Halle (MIT): On the morpho-phonology of the Latin verb, introducción por Noam Chomsky.
* ↑ E.K. Brown, R.E. Asher, and J.M.Y. Simpson, Encyclopedia of language & linguistics, Volume 1.
* ↑ Dizikes. «Institute Professor Emeritus Morris Halle, innovative and influential linguist, dies at 94». MIT News. Massachusetts Institute of Technology, 03-04-2018.

## Enllaços externs

* Perfil al lloc web de l'Institut de Tecnologia de Massachusetts
* Article de l'MIT News Office sobre Halle
* Conversa amb John A. Goldsmith i Haj Ross
* Reminiscenses by Halle at the 50th anniversary of MIT Linguistics, introduced by Noam Chomsky a YouTube
# Morris Motors

Morris Motors (Morris Motors Limited), més coneguda com a Morris, fou una empresa fabricant d'automòbils anglesa fundada per William Richard Morris l'any 1919 a partir de la WRM Motors per a continuar amb la producció des models d'aquesta. Per a l'any 1926, la producció de Morris representava el 42 percent del total de la producció automobilística britànica.
Tot i haver-se fussionat l'any 1952 amb l'Austin Motor Company per a crear la British Motor Corporation (BMC), la marca Morris continuà comercialitzant-se fins a l'any 1984, quan la British Leyland (BL), va decidir concentrar la producció de turismes en la marca Austin, aleshores més popular. Morris fou la creadora, l'any 1959, d'un dels automòbils més coneguts mundialment: el Morris Mini Minor, més conegut com a Mini.
Fins a l'any 2014, la marca hindú Hindustan Motors produïa l'Hindustan Ambassador, model bessó del Morris Oxford de 10na generació. Part de les instal·lacions de Morris a Cowley, Oxford, pertanyen avui dia a la BMW, que produeix allà els nous MINI.
Els drets de nom i imatge de Morris són actualment propietat de l'empresa d'automòbils xinesa SAIC, qui els va adquirir a la seua filial Nanjing Automobile.

## Models

* Oxford (1913-1935)
* Cowley (1915-1958)
* Six (1927-1953)
* Minor (1928-1971)
* Isis (1929-1958)
* Oxford (1948-1971)
* Mini Minor (1959-1969)
* Mini Moke (1964-1968)
* Morris Metro (1980-1987)

## Referències

* ↑ Morris Motors (Encyclopædia Britannica)
* ↑ British Leyland Motor Corporation (Gran enciclopèdia catalana)
# Muntanyes de Gawilgarh

Gawilgarh és una serralada a les muntanyes Satpura a la regió de Berar, a Maharashtra. El seu nom deriva del poble dels gaulis.
Les muntanyes Satpura al sud del districte de Betul es divideixen en dues cadenes: una que corre per la costa occidental paral·lela al Tapti i el Narbada i una més al sud-oest que avança per Betul, cap al Melghat o plana d'Ellichpur acabant al lloc on el riu Tapti s'uneix al Purna. Al Melghat arriba a una mitjana de 1.054 metres sent el punt més alt el Bairat de 1.236 metres. Els passos principals són el Malhara a l'est, el Dulghat a l'oest i el Bhingara a l'extrem occidental.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Mussuri

Mussuri (grec Μουσούροι AFI [mu'suri], normalment transliterat Mousouroi) és un municipi a l'interior de l'illa grega de Creta, a la prefectura de Khanià. El poble principal del municipi és Alikianos. El municipi també inclou Meskla, Lakki, Koufos, Psathogiannos, Fournes, Skines, Sebronas, Prases, Orthouni, Karanes i Vatolakos. Molts turistes passen per Mussuri tot anant a Omalós i el començament de la Gorja de Samarià.
# Mustafa Abdul Jalil

Mustafa Mohamed Abud Al Jeleil (àrab: مصطفى محمد عبد الجليل, Muṣṭafà Muḥammad ʿAbd al-Jalīl; la darrera part del nom és transcrita també Abdul-Jelil, Abdul-Jalil, Abdel-Jalil o Abdeljalil) (Al Bayda', 1952) és un polític libi.
Va ser ministre de defensa durant el règim de Moammar al-Gaddafi entre els anys 2007 i 2011. A l'inicí de la Revolució líbia de 2011 va mostrar el seu desacord amb el règim va presidir el Consell Nacional de Transició amb seu a Trípoli entre 2011 i fins a la seva dissolució el 2012.

## Referències

* ↑ «Mor tirotejat el cap militar dels rebels libis». El Punt Avui, 29-07-2011. [Consulta: 22 agost 2011].
# Musaranya de Tanzània

La musaranya de Tanzània (Crocidura allex) és una espècie de mamífer eulipotifle de la família de les musaranyes (Soricidae) que viu a Kenya i Tanzània.

## Referències

* ↑ The Taxonomicon (anglès)
* ↑ Dando, T. (2021). "Crocidura allex." 2021 Llista Vermella de la UICN. Unió Internacional per a la Conservació de la Natura, edició 2021. [Consulta: 4 abril 2023]
# Musaranya de Somàlia

La musaranya de Somàlia (Crocidura somalica) és una espècie de mamífer eulipotifle de la família de les musaranyes (Soricidae) que viu a Etiòpia, Mali, el Sudan i, possiblement també, Somàlia.

## Referències

* ↑ «Musaranya de Somàlia». Cercaterm. TERMCAT, Centre de Terminologia.
* ↑ The Taxonomicon (anglès)
* ↑ Cassola, F. (2016). "Crocidura somalica (errata version published in 2017)." 2016 Llista Vermella de la UICN. Unió Internacional per a la Conservació de la Natura, edició 2016. [Consulta: 4 abril 2023]

## Bibliografia

* Corbet, G.B.; Hill, J.E., 1991. A World List of Mammalian Species. Tercera edició. Natural History Museum Publications & Oxford University Press, Londres i Oxford: v-viii, 1-243.
* Wilson, D. E.; Reeder, D. M. (editors). Mammal Species of the World. A Taxonomic and Geographic Reference (en anglès). 2 volums. 3a edició. Baltimore: Johns Hopkins University Press, 2005. ISBN 978-0-8018-8221-0.
* Heim de Balsac, H. i Meester, J., 1977. Order Insectivora. A: J. Meester i H. W. Setzer (editors), The Mammals of Africa: An Identification Manual, pàg. 1–29. Smithsonian Institution Press, Washington DC.
* Hutterer, R., 1980. Zur Systematik und Verbreitung der Soricidae Äthiopiens (Mammalia; Insectivora). Bonner Zoologische Beiträge 31: 217–247.
* Hutterer, R., Sidiyene, E. A. i Tranier, M., 1992. A record of Crocidura somalica from the Sahara. Mammalia 55: 621-622.
* Hutterer, R., 1993. Order Insectivora. A: Wilson, D.E. i Reeder, D.M. (editors) Mammal Species of the World. Segona edició. Smithsonian Institution Press, Washington DC i Londres: 69-130.
* Hutterer, R., 2005. Order Soricomorpha. A: D. E. Wilson i D. M. Reeder (editors), Mammal Species of the World, p. 220-311. Johns Hopkins University Press, Baltimore, Maryland.
* Yalden, D. W., Largen, M. J., Kock, D. i Hillman, J. C., 1996. Catalogue of the Mammals of Ethiopia and Eritrea 7. Revised Checklist, zoogeography and conservation. Tropical Zoology 9(1): 73–164.

## Enllaços externs

* BioLib (anglès)
# Mustamäe

Mustamäe és un dels vuit districtes administratius (en estonià linnaosa) de Tallinn. Té una extensió de només 8,09 km² i compta amb una població l'any 2023 de 68.510 habitants, el que el converteix amb el districte més densament poblat.
Alhora Mustamäe es divideix en 4 subdistrictes o barris (en estonià asum): Kadaka, Mustamäe, Siili i Sääse.
L'habitatge local està representat principalment per blocs d'habitatges d'entre 5 i 9 pisos d'alçada, construïts entre els anys 1960 i 1970.
Aquest districte acull la seu de l'empresa d'autobusos de Tallinn (Tallinna Linnatranspordi AS), la Universitat Tecnològica de Tallinn (TalTech), el centre de recerca Institut Nacional de Física Química i Biofísica (KBFI) o el parc tecnològic Tehnopol, seu de l'empresa Skype, entre d'altres.

## Referències

* ↑ «Tallinna elanike arv» (en anglès). Tallinn.ee. [Consulta: 14 juliol 2023].
* ↑ «Mustamäe» (en estonià). Eesti Entsüklopeediast. [Consulta: 14 juliol 2023].

## Enllaços externs

* Mustamäe - Lloc web oficial
# Mustajab Khan Bahadur

Nawab Mustajab Khan Bahadur fou fill del cap dels rohilla Hafiz Rahmat Khan (1708-1774), sobirà del Rohilkhand des de 1748. Va escriure una biografia del seu pare titulada «Gulistan-i-Rahmat», traduïda a l'anglès en forma abreujada per C. Elliot amb el títol de «The Life of Hafiz ool-moolk, Hafiz Rehmut Khan», Londres 1831.

## Bibliografia

* Hunter, Sir William Wilson. The Imperial Gazetteer of India. Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. , Great Britain India Office. The Imperial Gazetteer of India. Oxford: Clarendon Press, 1908.
# NIAID ChemDB

La ChemDB HIV, Opportunistic Infection and Tuberculosis Therapeutics Database (Base de Dades d'Infeccions Oportunistes i Tractament de la Tuberculosi) és una eina a disposició del públic elaborat pel National Institute of Allergy and Infectious Diseases que compilar les dades preclíniques sobre petites molècules amb una acció terapèutica potencial contra el VIH/SIDA i les infeccions oportunistes relacionades.

## Referències

* ↑ «Division of AIDS Anti-HIV/OI/TB Therapeutics Database». National Institutes of Health, U.S. Department of Health and Human Services. Arxivat de l'original el 2017-01-24. [Consulta: 24 gener 2012].

## Enllaços externs

* Web de ChemDB
# Naia Alzola Amezua

Naia Alzola Amezua (10 de juny de 1976) es una esportista espanyola que va competir en triatló. Va guanyar una medalla de bronze al Campionat Mundial de Triatló d'Hivern de 2003, i una medalla de plata en el Campionat Europeu de Triatló d'Hivern de 2003.

## Palmarés internacional

Triatló d'hivern :
| Campionat Mundial ||||
| Any | Lloc | Medalla | Prova |
| 2003 | Oberstaufen (Alemanya) | 3 | Relleus |
| Campionat Europeu ||||
| Any | Lloc | Medalla | Prova |
| 2003 | Donovaly (Eslovàquia) | 2 | Relleus |

## Referències

* ↑ «Naia Alzola». Triathlon.org (anglès).
* ↑ «2003 ITU Winter Triathlon World Championships». Triathlon.org (anglès).
* ↑ «2003 ITU Winter Triathlon European Championships». Triathlon.org (anglès).
# Periegesi

Periegesi és una paraula d'origen grec, περιήγησις ('periégesis') que significa «descripció detallada» segons el Diccionari Grec-Català. És un gènere literari que va tenir gran importància durant el període hel·lenístic, i que consisteix en una descripció d'un itinerari geogràfic on es recullen, a més de la geografia, les històries, els costums, els pobles els individus i fins i tot la mitologia dels països que es recorren. Normalment transmet l'experiència directa de l'autor, i seria un precursor de la literatura de viatges. Són diferents dels periples, que tenen una finalitat utilitària i pretenen ser una guia de navegació, descrivint sempre un itinerari marítim.
Es considera que l'iniciador d'aquest gènere literari va ser l'historiador i geògraf grec Hecateu de Milet, del que es conserven només alguns fragments de la seva obra, però que va influir molt en la tradició historogràfica i geogràfica posterior. L'autor més conegut i més notable, en aquest tipus de literatura va ser Pausànias, amb la seva obra Descripció de Grècia o Periegesi (Ἑλλάδος περιήγησις).
Altres autors van ser Polemó, Escimne de Quios, Dionisi de Califont, Dicearc de Messana i Dionís Periegeta que va escriure una obra molt popular que Aviè va traduir al llatí. La Geografia d'Estrabó no es considera una obra d'aquest gènere, encara que hi té punts en comú.

## Notes

* ↑ Segons la forma que proposen el Diccionari Grec-Català, p. 1329, i les obres de la Fundació Bernat Metge

## Referències

* ↑ Alberich, Joan (ed.). Diccionari Grec-Català. Barcelona: Enciclopèdia Catalana; Fundació Institut Cambó, 2015, p. 1345. ISBN 9788441224223.
* ↑ Gómez Espelosín, F. J. El descubrimiento del mundo : geografía y viajeros en la antigua Grecia. Tres Cantos: Akal, 2000, p. 51, 90, 172-174, 177, 233. ISBN 9788446009528.
* ↑ Bunbury, H. E. A history of ancient geography among the Greeks and Romans from the earliest ages till the fall of the Roman Empire, vol. 2. Londres: Murray, 1879, p. 480.
# Zàton (krai de Perm)

* Per a altres significats, vegeu «Zàton».
Zàton (en rus: Затон) és un poble (possiólok) del krai de Perm, a Rússia, que pertany al districte rural de Solikamsk. El 2010 tenia 508 habitants.

## Referències

* ↑ «ВПН-2010. Численность и размещение населения Пермского края» (en rus). Arxivat de l'original el 2013-07-10. [Consulta: 10 setembre 2014].